标题：唐诗西路
星座
·
图片
唐诗西路(4张)
桐庐本数据来源于百度地图，最终结果以百度地图数据为准。
《概况》
名称来源ˉˉˉˉˉˉ
“无声诗与有声画，须在桐庐江上寻”、“潇洒桐庐郡，江山景物妍”、“桐庐最潇洒”，这是古人对桐庐的赞誉。
古往今来，桐庐以其独特的美景吸引了上千文人骚客。李白、杜甫、白居易、苏轼、范仲淹、谢灵运、黄公望、康有为等一大批诗人画客都曾驻足于此，留下三千多首首描绘桐庐山水风光的诗词，及传世画作《富春山居图》。唐时诗人韦庄游经此处，不禁感叹：“钱塘江尽到桐庐，水碧山清画不如”。唐代诗人杜牧也赋诗赞誉桐庐“有家皆掩映，无处不潺湲”。宋代文豪苏东坡来到桐庐，连连称赞：“三吴行尽千山水，犹道桐庐更清美”。尤其是北宋文学家范仲淹（公元989年～1052年），在这里一气呵成《潇洒桐庐郡十绝》，用整整十首五言诗来称赞桐庐的“秀丽”和“潇洒”，传为千古佳话。桐庐也因此被全国文人雅士公认为县级山水文化最丰富、品位最高的地区，由于唐宋时期是我国诗词文化最为鼎盛的一段时期，于是桐庐被人们称为“唐诗西路”。  桐庐诗词(部分)
萧洒桐庐郡十绝
诗人 范仲淹朝代 宋代  
一 
潇洒桐庐郡， 乌龙山霭中。 
使君无一事， 心共白云空。 
二 
潇洒桐庐郡， 开轩即解颜。 
劳生一何幸， 日日面青山。 
三 
潇洒桐庐郡， 全家长道情。 
不闻歌舞事， 绕舍石泉声。 
四 
潇洒桐庐郡， 公余午睡浓。 
人生安乐处， 谁复问千锺。 
五 
潇洒桐庐郡， 家家竹隐泉。 
令人思杜牧， 无处不潺湲。 
六 
潇洒桐庐郡， 春山半是茶。 
新雷还好事， 惊起雨前芽。 
七 
潇洒桐庐郡， 千家起画楼。 
相呼采莲去， 笑上木兰舟。 
八 
潇洒桐庐郡， 清潭百丈中。 
钓翁应有道， 所得是嘉鱼。 
九 
潇洒桐庐郡， 身闲性亦灵。 
降真香一炷， 欲惠悟黄庭。 
十 
潇洒桐庐郡， 严陵旧钓台。 
江山如不胜， 光武肯教来。桐庐诗人 刘克庄朝代 宋代
桐庐道上雪花飞，一客骑驴觅雪诗。
亦有扁舟蓑笠兴，江行却怕子陵知。桐庐县诗人 胡仲弓朝代 宋代
富春山下桐庐县，江水萦回千万峰。
县宰何人真解事，做官来向画图中。桐庐道中诗人 释绍嵩朝代 宋代
钱塘江上到桐庐，一带溪山画不如。
对景由来诗句丽，夕阳无语淡烟初。桐庐理舟诗人 释绍嵩朝代 宋代
桐庐江上晚潮生，帆挂秋风一信程。
万里归船弄长笛，断肠重看白鸥盟。桐庐县作者：释文珦　朝代：宋代　
潇洒桐庐县，名闻汉代余。
民风尚耕钓，土物富薪蔬。
江水连衢港，云山带越墟。
终期置茅屋，邻近钓台居。桐庐作者：范成大　朝代：宋代　
湿云垂野淡疏林，十日山行九日阴。
梅子弄黄应要雨，不知客路已泥深。桐庐道中诗人 杨万里　朝代 宋代　
肩舆唑睡茶力短，野堠无文山路长。
鸦鹊声欢人不会，枇杷一树十分黄。过桐庐作者：姜夔　朝代：宋代　
横看山色仰看云，十幅风帆不藉人。
记取合江江畔树，他年此处好垂纶。次桐庐诗人：郑刚中　朝代：宋代　
回舟逆水甚徐徐，尚距桐江百里馀。
只有梦魂无阻碍，夜来先已到吾庐。发桐庐作者：李弥逊　朝代：宋代　
江尽溪流合，行舟落照催。
櫂歌来月浦，帆影上风桅。
路转山容改，潮平水色回。
兵戈满天下，飘泊壮心摧。桐庐暑夜诗人：冯坦　朝代：宋代　
中流有行舟，似亦得清致。
只恐乘舟人，未识月中意。桐庐舟中作者：喻良能　朝代 宋代　
急桨如飞破浪纹，子陵滩下水沄沄。
江风初静扁舟稳，卧看青天行白云。
舟过桐庐三首
作者：杨万里　朝代：宋代
一　
潇洒桐庐县，寒江缭一湾。
朱楼隔绿柳，白塔映青山。
稚子挑窗出，舟人买菜还。
峰头好亭子，不得一跻攀。
二
近县人人喜，来船岸岸移。
偶因小泊处，恰是早餐时。
唤仆答相乱，看山寒不知。
横洲犹半在，今岁水生迟。
三
後面山无数，南头柳更多。
人家逼江岸，屋柱入沧波。
老去频经此，重来更几何。
牛山动悲感，曾侍板舆过。桐庐县作作者：韦庄　朝代 唐代　
钱塘江尽到桐庐，水碧山青画不如。
白羽鸟飞严子濑，绿蓑人钓季鹰鱼。
潭心倒影时开合，谷口闲云自卷舒。
此境只应词客爱，投文空吊木玄虚。寄桐庐程宰作者 刘过　朝代 宋代　
路入严州去，桐庐得暂过。
盘餐汤饼贱，机杼绮罗多。
令尹哦诗治，居民酌酒歌。
吏人公事少，门雀可张罗。宿桐庐县江口诗人：张伯玉　朝代：宋代　
桐庐江水碧，百丈见游鱼。
元是新安水，流从下濑初。
清风寒到底，明月静涵虚。
尘土谁难濯，人心自不知。过桐庐邑二首诗人：张景脩　朝代 宋代　
一
三载江南客，还吴东复西。
潮贪两溪尽，云截众山齐。
舟楫无空日，楼台半上梯。
桐庐隐君子，应笑只留题。
二
隐君无姓字，何代至今存。
数里山为宅，两株桐是孙。
人烟半峰碧，溪水带潮浑。
多少来游客，茫茫蹋药根。
出守桐庐道中十绝
诗人 范仲淹　朝代：宋代　
一
陇上带经人，金门齿谏臣。
雷霆日有犯，始可报君亲。
二
君恩泰山重，尔命鸿毛轻。
一意惧千古，敢怀妻子荣。
三
妻子屡牵衣，出门投祸机。
宁知白日照，犹得虎符归。
四
分符江外去，人笑似骚人。
不道鲈鱼美，还堪养病身。
五
有病甘长废，无机苦直言。
江山藏拙好，何敢望天阍。
六
天阍变化地，所好必真龙。
轲意正迂阔，悠然轻万锺。
七
万锺谁不慕，意气满堂金。
必若枉此道，伤哉非素心。
八
素心爱云水，此日东南行。
笑解尘缨处，沧浪无限清。
九
沧浪清可爱，白鸟鉴中飞。
不信有京洛，风尘化客衣。
十
风尘日已远，郡枕子陵溪。
始见神龟乐，优优尾在泥。桐庐郡斋书事诗人 范仲淹　朝代 宋代　
千峰秀处白云骄，吏隐云边岂待招。
数仞堂高谁富贵，一枝巢隐自逍遥。
杯中好物闲宜进，林下幽人静可邀。
莫道官清无岁计，满山芝术长灵苗。
送张十八归桐庐
诗人：刘长卿　朝代：唐代　
归人乘野艇，带月过江村。
正落寒潮水，相随夜到门。
桐庐山中赠李明府
诗人：孟郊　朝代：唐代　
静境无浊氛，清雨零碧云。
千山不隐响，一叶动亦闻。
即此佳志士，精微谁相群。
欲识楚章句，袖中兰茝薰。
桐庐江中初打桨
诗人 范成大　朝代：宋代　
二十年前鬓未斑，下滩归路落潮乾。
如今衰发三千丈，却趁潮平再上滩。桐庐舟中即事诗人 刘克庄　朝代：宋代　
车前弯帽同声散，关外华簪一揖休。
惟有渐江潮好事，肯随逐客到严州。
赠桐庐房明府先辈
作者：许浑　朝代 唐代　
帝城春榜谪灵仙，四海声华二十年。
阙下书功无后辈，（***************）。桐庐舟中作者 戴复古　朝代 宋代　
吴山青未了，桐江绿相迎。
扁舟问何之，往访岩子陵。
高风凛千古，卧蹴万乘主。
富贵直浮云，羊裘钓烟雨。雨过桐庐作者 查慎行　朝代：清代　
江势西来弯复弯，乍惊风物异乡关。
百家小聚还成县，三面无城却倚山。
帆影依依枫叶外，滩声汩汩碓床间。
雨蓑烟笠严陵近，惭愧清流照客颜。桐庐江阁作者：方干　朝代：唐代　
风烟百变无定态，缅想画人虚损心。
卷箔槛前沙鸟散，垂钩床下锦鳞沈。
白云野寺凌晨磬，红树孤村遥夜砧。
此地四时抛不得，非唯盛暑事开襟。
与桐庐郑明府
作者：方干　朝代：唐代　
字人心苦达神明，何止重门夜不扃。
莫道耕田全种秫，兼闻退食亦逢星。
映林顾兔停琴望，隔水寒猿驻笔听。
却恐南山尽无石，南山有石合为铭。夕次桐庐作者：张祜　朝代：唐代　
百里清溪口，扁舟此去过。
晚潮风势急，寒叶雨声多。
戍出山头鼓，樵通竹里歌。
不堪无酒夜，回首梦烟波。桐庐牛岭人：葛立方　朝代 宋代　
舆曳入崔嵬，连天雾不开。
惊波掀过雨，细路滑苍苔。
瞰下忧鱼葬，凌高被岛猜。
垂堂千古戒，底急为名来。桐庐晚景作者 元绛　朝代：宋代　
向晚西风急，扁舟下濑轻。
帆樯挂山影，鼓吹压潮声。
白鸟烟中没，斜阳雨外明。
油然五湖意，浑欲薄功名。除夜宿桐庐作者：方岳　朝代 宋代　
才有佳山便歇程，岛烟汀雨正关情。
世於吾道亦聊尔，我与梅花各瘦生。
无处不曾供夜话，有田谁肯废春耕。
年华俱在客中过，只为天公乞一晴。寄别季桐庐作者 方岳　朝代：宋代　
一湖寒渌记传杯，三见孤山雪底梅。
脱我素冠惟骨在，听君清话得眉开。
底须政事喧京辇，例合诗人管钓台。
债县近来那可向，江山虽美盍归来。简季桐庐诗人：方岳　朝代：宋代
愧面何堪见客星，移舟且莫近前汀。
鸥沙草长连江暗，蟹舍潮回带雨腥。
归去尚余初茧栗，生来能费几笭箵。
诗肠一夜生芒角，试问故人双玉瓶。忆桐庐二女诗人：仇远　朝代：宋代　
子妇生来愿有家，耕桑随分各生涯。
谁知我辈钟情处，看过桃花看藕花。寄桐庐李华甫诗人：连文凤　朝代 宋代　
客裹光阴叹白驹，青山何处故人疏。
花开花落难逢笑，潮去潮来莫寄书。
北海酒深时自醉，西湖水浅晚堪渔。
新诗忽见因相忆，何日携琴话起居。忆桐庐故居作者：马一浮　朝代 现代　
故里空村遍草莱，富春江上首重回。
杂花满径无人扫，野竹编门傍水开。
一杖深山看瀑去，扁舟月夜载诗来。
此情已是成消失，唯有寒云恋钓台。过桐庐县诗人 陈元晋　朝代：宋代　
严陵耕钓处，清淑故依然。
楼馆危临水，人烟近倚天。
客行桑下路，晨垦岭头田。
迟我风帆便，津头更觅钱。
道桐庐有诗示成季
诗人 林光朝　朝代：宋代　
此是滩头处士家，我从何日离天涯。
木棉高长云成絮，瞿麦平铺雪作花。
送周知丞之官桐庐
诗人 刘植　朝代：宋代　
潮满桐江上，秋风洗印时。
字民知最近，占位莫嫌卑。
纸尾书名大，松边得句迟。
定怀东阔老，无复寄来诗。赠桐庐县令诗人 孙应时　朝代 宋代　
偶然姓字齿乡评，若误旁人问弟兄。
五斗还来作邻社，一杯真此定宗盟。
公怀荦荦英雄事，我独区区丘壑情。
便看蛟龙擘云起，何由鸿雁作行鸣。桐庐寺晓钟作者：张伯玉　朝代：宋代　
扁舟下桐圃，霜月满寒潭。
疏钟一声起，清与天地参。
春容逗万壑，窈窕出层岚。
羁魂不成寐，洗耳涤尘贪。
友人适越路过桐庐寄题江驿
作者 李郢　朝代：唐代　
桐庐县前洲渚平，桐庐江上晚潮生。
莫言独有山川秀，过日仍闻官长清。
麦陇虚凉当水店，鲈鱼鲜美称莼羹。
王孙客棹残春去，相送河桥羡此行。
夜泊桐庐先寄苏台卢郎中
作者：杜牧　朝代 唐代　
水槛桐庐馆，归舟系石根。
笛吹孤戍月，犬吠隔溪村。
十载违清裁，幽怀未一论。
苏台菊花节，何处与开樽？
读范文正潇洒桐庐郡诗戏书
作者：陆游　朝代：宋代　
桐庐朝暮苦匆匆，潇洒宁能与昔同。
堆案文书生眼黑，入京车马涨尘红。
逢迎风月麴生事，弹压江山毛颖功。
二子年来俱扫迹，颓然堪笑一衰翁。
归桐庐旧居寄严长史
诗人 朱放　朝代 唐代　
昨辞天子棹归舟，家在桐庐忆旧丘。
三月暖时花竞发，两溪分处水争流。
近闻江老传乡语，遥见家山减旅愁。
或在醉中逢夜雪，怀贤应向剡川游。
岁暮自桐庐归钱塘晚泊渔浦
诗人 潘阆　朝代：宋代　
久客见华发，孤櫂桐庐归。
新月无朗照，落日有余晖。
渔浦风水急，龙山烟火微。
时闻沙上雁，一一背人飞。
归桐庐旧居寄严长史
诗人：章八元　朝代 唐代　
昨辞夫子棹归舟，家在桐庐忆旧丘。
三月暖时花竞发，两溪分处水争流。
近闻江老传乡语，遥见家山减旅愁。
或在醉中逢夜雪，怀贤应向剡川游。
送隋孝廉之官桐庐
诗人：郑獬　朝代 宋代　
万乘君王曾降诏，敝裘瘦马入咸秦。
太平策略三千字，天下英豪二十人。
自合乘时攀日月，如何随众走风尘。
桐庐主簿官虽小，百里之间亦有民。
袁居士来自桐庐索诗赠二绝句
诗人：林季仲　朝代 宋代　
霜髯垂臆杖过眉，得得桐庐江上来。
对我休谈钓台好，姓名方挂北山移。
夜泊桐庐先寄苏台卢郎中
作者 杜牧　朝代 唐代　
水槛桐庐馆，归舟系石根。
笛吹孤戍月，犬吠隔溪村。
十载违清裁，幽怀未一论。
苏台菊花节，何处与开樽？
出七里泷口望桐庐县
作者：张伯玉　朝代：宋代　
泷口波自平，沧洲分两溪。
辛勤下百粤，乍出天一涯。
近入桐庐市，潮水滥中泜。
不闻湍濑声，沙鸟浩然飞。
物我两俱适，吾亦浩然归。
赴桐庐郡淮上遇风三首
作者 范仲淹　朝代：宋代　
一
圣宋非强楚，清淮异汨罗。
平生仗忠信，尽室任风波。
舟楫颠危甚，蛟鼋出没多。
斜阳幸无事，沽酒听渔歌。
二
妻子休相咎，劳生险自多。
商人岂有罪，同我在风波。
三
一棹危于叶，傍观亦损神。
他时在平地，无忽险中人。
宿桐庐馆同崔存度醉后作
作者：白居易　朝代：唐代　
江海漂漂共旅游，一樽相劝散穷愁。
夜深醒后愁还在，雨滴梧桐山馆秋。
桐庐县泛舟东归
诗人：陆游　朝代 宋代　
桐江艇子去乘月，笠泽老翁归放慵。
一尺轮囷霜蟹美，十分潋灩社醅浓。
宦游何啻路九折，归卧恨无山万重。
醉里试吹苍玉笛，为君中夜舞鱼龙。
宿桐庐江寄广陵旧游
作者：孟浩然　朝代 唐代　
山暝听猿愁，沧江急夜流。
风鸣两岸叶，月照一孤舟。
建德非吾土，维扬忆旧游。
还将两行泪，遥寄海西头。
甲午出知漳州，晚发船龙山，暮宿桐庐二首
作者 杨万里　朝代 宋代　
一
一席清风万岳云，送将华发得归身。
海潮也怯桐江净，不遣涛头过富春。
二
道涂奔走不曾安，却羡山家住得闲。
记取还山安住日，更忘奔走道涂间。
早秋桐庐思归示道谚上人
作者 皎然　朝代：唐代　
桐江秋信早，忆在故山时。
静夜风鸣磬，无人竹扫墀。
猿来触净水，鸟下啄寒梨。
可即关吾事，归心自有期。
夏日题桐庐杨明府纳凉山斋
作者 皎然　朝代：唐代　
陶家无炎暑，自有林中峰。
席上落山影，桐梢回水容。
放怀凉风至，缓步清阴重。
何事亲堆案，犹多高世踪。
思桐庐旧居便送鉴上人
诗人：方干　朝代：唐代　
莫道东南路不赊，思归一步是天涯。
林中夜半双台月，洲上春深九里花。
绿树绕村含细雨，寒潮背郭卷平沙。
闻师却到乡中去，为我殷勤谢酒家。
自桐庐如兰溪有寄
作者：权德舆　朝代：唐代　
东南江路旧知名，惆怅春深又独行。
新妇山头云半敛，女儿滩上月初明。
风前荡飏双飞蝶，花里间关百啭莺。
满目归心何处说，欹眠搔首不胜情。
次韵学士兄桐庐道中
诗人：李弥逊　朝代 宋代　
溪水抱山曲，轻舟趁落霞。
烟尘多战垒，冠盖半浮家。
紫塞空归翼，黄河绝去槎。
从谁论此事，心折莫云赊。
袁居士来自桐庐索诗赠二绝句
诗人：林季仲　朝代 宋代　
木落空山霜露寒，却驱羸马傍长安。
君看仕路风波恶，孰与严陵七里滩。
郡中逢桐庐方冰鉴相士
作者 艾性夫　朝代：宋代　
七里滩头曾识面，五峰城里又逢君。
人间一瞬白驹日，世事几番苍狗云。
奇骨谁当侯万里，匹夫那可帅三军。
试凭冰鉴从头问，细雨青灯过夜分。
移桐庐所留残书新至，喟然有述
作者：马一浮　朝代：现代　
生逢五厄抵三灾，远愧荣期与老莱。
看月每因中夜起，捡书如见故人来。
明夷垂翼当文纣，西狩嗟麟讫定哀。
圣哲有心忧患在，江天鱼鸟漫相猜。
归自漕司试院到桐庐晚偶成
诗人：杜范　朝代：宋代　
归棹便风泝古流，一杯独酌兴悠悠。
夕阳蘸水金窝沸，暮霭笼山紫幕浮。
牧笛村村分路入，渔帆浦浦带烟收。
丹青此处难为手，更有羁情不奈秋。
送孙君文还桐庐二首
作者：方回　朝代 宋代　
一
谈笑丁年取甲科，一官潦倒鬓今皤。
飞腾尚觉声名在，枯杭其如骨相何。
舌鼓风雷无与敌，胸吞海岳未为多。
向来一纪桐江上，殊欠先生共切磨。
二
时违运往岂无才，老气峥嵘隘九垓。
漫仕有声徐偃国，赋归不愧子陵台。
相逢苦雨泥双屐，可及晴湖泛一杯。
忽又趁潮上桐濑，山中春笋正堪煨。
桐庐道中九日逢子公
诗人 李处权　朝代：宋代　
三年客里重阳节，故典征衣共一杯。
雁下紫萸能自好，霜前黄菊为谁开。
中原豺虎定何许，故国池台安在哉。
山水中逢张学士，慢扶双桨不须催。
桐庐官满先寄杭州资政侍郎
诗人 张伯玉　朝代 宋代　海角千家郡，天南一水涯。
倦游惭梗泛，多滞喜瓜时。
弱羽诚难振，危根只自持。
几门尝际遇，百步亦参差。
万壑喷霆雾，千峰出险{左山右戏}。
牢愁客星见，孤节涧松知。
贺厦宁无托，披云幸有期。
鲁堂金石地，商欲再言诗。桐庐夜泊作者：吴师道　朝代：元代　
合江亭前秋水清，归人罢市无余声。
灯光隐见隔林薄，湿云闪露青荧荧。
楼台渐稀灯渐远，何处吹箫犹未断？
凄风凉叶下高桐，半夜仙人来绝巘。
江霏山气生白烟，忽如飞雨洒我船。
倚篷独立久未眠，静看水月摇清圆。
寄妻父刘长卿（一作严维诗，题作发桐庐寄刘）　　作者：李穆　朝代 唐代　
处处云山无尽时，桐庐南望转参差。
舟人莫道新安近，欲上潺湲行自迟。
赋桐庐陈守瑞粟图
作者：姜特立　朝代：宋代　仲尼不瑞麟，周公旅命禾。
两对本一道，胡为有殊差。
麟固首四灵，可贺亦可嗟。
或云一角兽，莫能辨真讹。
鹖雀奏天子，朱雁兴乐歌。
文士颂连理，野夫献嘉瓜。
羽毛草木异，皆物之精华。
於事竟无补，徒然务矜夸。
食乃民之天，有一皆可嘉。
君不见丰年乐岁人鼓腹，凶年死人如乱麻。
以此较得失，周孔道不颇。
桐庐陈使君，理道蠲烦苛。
蛊敝既振饬，刑罚从宽科。
民生乐其业，自足致时和。
有农献嘉粟，累累来山阿。
数穗至八九，纷然一何多。
图状况传玩，志牒争编摩。
使君政举成，为祥理则那。
促归不待满，合上金銮坡。
嘉禾阙补亡，精笔非君何。
桐庐方正父家藏唐翰林画白芍药予来领郡事因  
作者：范仲淹　朝代：宋代　
治乱兴衰甚可嗟，徒怜水调诉荣华。
开元盛事今何在，尚有霓裳寄此花。